Все повече фериботни компании инвестират в оборудване, което да гарантира по-уютно плаване за хората с увреждания. Макар и повечето големи компании да предлагат съоръжения за хора с увреждания на борда на фериботите си, ви препоръчваме винаги първо да се свържете с екипа ни по обслужване на клиенти, преди да направите резервация, за да ви дадем подробна информация за достъпността на ферибота и на пристанището.
Важно е да отбележим, че пристанищните администрации и фериботните компании са длъжни да предоставят безплатна помощ на всеки пътник и да гарантират, че пътникът ще се качи, плава и слезе от ферибота по удобен и сигурен начин. Освен това някои фериботни компании имат изискване пътниците с увреждания да правят резервациите си по телефона или по имейл. Ако имате специфична нужда от помощ, трябва да съобщите на фериботната компания до 48 часа преди отплаването. От Ferryhopper ви препоръчваме да резервирате каюта достатъчно рано, тъй като каютите, достъпни за хора с увреждания, са ограничен брой.